MAMA 8, no. 418b
Region: Asia Minor — Caria 

τη τε αλλη επιδημια και ετειμησεν και εκοσμησεν ημας και ποιηματων παντοδαπων επιδειξεις ποικιλας εποιησατο δι ων και τους πρεσβυτερους ευφρανεν και τους νεωτερους ωφελησεν επι τε τουτοις απασιν ησθεις ο δημος τειμας αυτω προσεταξε τας προσηκουσας ψηφισασθαι δεδοχθαι γαιον ιο[υ]λιον λογγιανον προικα πεπολειτευσθαι παρ ημιν οντα και ανδρα αγαθον και ποιητην τον αριστον των καθ ημας ταις τε αλλαις πολειτειαις και τειμαις τετειμησθαι ταις εκ των νομων μεγισταις και εικοσιν χαλκαις ας εν τε τοις αλλοις ανασταθηναι τοις επισημοτατοις της πολεως χωριοις και εν τω των μο[υ]σων τεμενει και εν τω γυμνασιω των εφηβων παρα τον παλαιον ηροδοτον εψηφισθαι δε και τοις βυβλιοις αυτου δημοσιαν αναθεσιν εν τε βυβλιοθηκαι[ς] ταις παρ ημειν ινα και εν τουτοις οι νεοι παιδευωνται τον αυτον τροπον ον και εν τοις των παλαιων συ[ν]γραμμασιν οπως δε και τω δημω των συγγενων αφροδεισιεων φανερα γενηται η ημετερα περι τον πολε[ι]την αυτων ευνοια και σπουδη δεδοχθαι και αντιγραφον τουδε του ψηφισματος πεμφθηναι δια αυτου του ιουλιου τοις αφροδεισιευσιν τη δημοσια σφραγειδι σημανθεν εξ ου κακεινοι μαθησονται το τε ημετερον ηθος ω περι παντας [ο]μοιως τους πεπαιδευμενους χρωμενοι διατελουμεν και αις τον ανδρα τειμαις ως διενηνοχοτα των αλλων τετειμηκαμεν.